NaiveNeuron/SloPal huggingface dataset:
D. Jarjabek, poslanec: (2008-12-03):
Aj touto cestou by som veľmi rád poďakoval kolegovi Františkovi Mikloškovi, ktorý so svojimi spolupracovníkmi na túto dieru v zákone prišiel a upozornil na ňu, že je tu takýto problém a že tento problém je potrebné riešiť novelizáciou zákona, ktorú práve predkladáme aj v spolupráci, samozrejme, s legislatívcami z ministerstva kultúry. O čo teda ide. Jazykovedný ústav Ľudovíta Štúra, jedno z pracovísk Slovenskej akadémie vied vytvára slovenský národný korpus, čo je aj elektronická databáza slovenského jazyka zahŕňajúca široké spektrum jazykových štýlov, žánrov a vecných oblastí, obsahujúca prídavné jazykovedné informácie a výkonný vyhľadávací systém. Korpus textov obsiahnutých v databáze predstavuje špecifický súbor jazykových dát, ktoré sa budujú v elektronickej podobe. Bežným používateľom jazyka môže korpus poslúžiť ako zdroj praktického poznania systému jazyka. Zber dát je zorganizovaný podľa princípu čo najviac a čo najrozmanitejších textov. Reprezentatívna vzorka písaných textov súčasného slovenského jazyka je zostavovaná zhruba z jednej tretiny publicistických textov, z jednej tretiny umeleckých textov a z jednej tretiny odborných a takzvaných populárno-náučných textov. Posledné dve skupiny mali obsahovať približne po tretine preložených textov. Naša novelizácia vychádza z presvedčenia, že je to v záujme nášho štátu, aby slovenský národný korpus vznikol bez zbytočných odkladov. Preto navrhujeme rozšíriť zákonom regulovaný okruh subjektov, ktorým je vydavateľ povinný odovzdať povinný výtlačok periodickej i neperiodickej publikácie v elektronickej podobe, ak bol v takejto podobe vydaný. Novelizácia súčasne definuje, že tento povinný výtlačok môže byť použitý výlučne na zabezpečenie vedeckej a odbornej činnosti Jazykovedného ústavu Ľudovíta Štúra. Ostatné body majú legislatívnotechnický charakter. Dámy a páni, dovoľujem si uchádzať sa o vaše hlasy. Ďakujem za pozornosť.
Hrnčiar, Andrej, podpredseda NR SR (2019-04-04):
Pán Fecko.
P. Paška, predseda NR SR: (2009-06-24):
(Hlasovanie.) 132 prítomných, 58 za, 62 proti, 8 sa zdržali, 4 nehlasovali. Bod sme neschválili.
Richter, Ján, minister práce, sociálnych vecí a rodiny SR (2014-11-28):
Ďakujem pekne. Veľmi, veľmi krátko. Áno, my meníme dnes podľa pravidiel, ktoré sú dané. Pán poslanec navrhol zmeniť tieto pravidlá ako také, rozšíriť o zástupcu a nominanta Národnej rady. Samozrejmá vec, to je iný zákon, ktorý sa týka tejto problematiky, len tu je treba si uvedomiť jednu vec, pán poslanec. Sociálna poisťovňa, predpokladám, ako verejnoprávna inštitúcia bude fungovať len do obdobia, pokiaľ úplne nenabehne UNITAS. Akonáhle prevezme výber finančná správa a Sociálna poisťovňa bude realizovať len výdaj, to znamená výplatu dôchodkov, asi ten systém bude zmenený. Ja dnes neviem zadefinovať, kedy to bude, ale reálne predpokladám, že to až tak dlho trvať nebude. To znamená, že asi život ako taký vyrieši aj túto problematiku potom z hľadiska postavenia a štruktúry fungovania poisťovne. Ďakujem, všetko.
Mihalik, Marcel, poslanec NR SR (2021-05-05):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady pre sociálne veci a Výboru Národnej rady Slovenskej republiky pre obranu a bezpečnosť. Ďalej, aby za gestorský výbor určila hlasovaním Výbor Národnej rady pre obranu a bezpečnosť a aby predmetný návrh zákona výbory prerokovali do 11. júna 2021 a v gestorskom výbore do 14. júna 2021 od prerokovania návrhu zákona v Národnej rade Slovenskej republiky v prvom čítaní.
Blanár, Juraj, podpredseda NR SR (2022-12-01):
Ďakujem, pani poslankyňa. Teraz udeľujem slovo spoločnému, pardon, spravodajcovi z ústavnoprávneho výboru pánovi poslancovi Dominikovi Drdulovi, aby informoval, odôvodnil návrh a stanovisko gestorského výboru. Ste pripravený, pán poslanec?
Kyselica, Lukáš, poslanec NR SR (2022-11-29):
Ďakujem, pán predseda. Spoločná správa gestorského výboru obsahuje sedem bodov. Dajte o nich, prosím, hlasovať.
Laššáková, Jana, podpredsedníčka NR SR (2012-10-26):
Pán spravodajca, zaujmite miesto určené pre spravodajcov. Otváram rozpravu. Do rozpravy som dostala písomné prihlášky dvoch pánov poslancov, pán poslanec Miroslav Beblavý a pán poslanec Jozef Viskupič. Nech sa páči, pán poslanec Beblavý.
Hort, Milan, podpredseda NR SR (2011-05-19):
Ďakujem pekne. Teraz vás poprosím, pán podpredseda vlády, aby ste v limite pätnásť minút odpovedali na otázky adresované predsedníčke vlády podľa už spomínaného vyžrebovaného poradia. Prvá otázka je od pána poslanca Ľubomíra Petráka, ktorý v sále je, takže otázka znie: „Vážená pani premiérka, považujete za správne radikálne zvýšenie daní z nehnuteľností?“ Nech sa páči, máte priestor na odpoveď.
Kotleba, Marek, poslanec NR SR (2023-06-14):
Ďakujem za slovo, pán podpredseda. Pán poslanec Schlosár, vieš, mne to je také veľmi zaujímavé, pretože už od včera sa tu ten Soros, ten starý vydriduch, tu spomína už niekoľko hodín, ale mňa zaujíma len, že prečo tí, tí noví ministri alebo všetci tí, čo preňho robia, prečo sa za neho vlastne hanbia, za svojho šéfa. Pretože včera tu sedel vedľa toho tzv. nového premiéra nejaký tam minister a záhadne si zrazu zo svojho facebooku vymazal fotky, kde sám, samotný George mu odovzdáva titul. Tak potom prečo? Hanbíte sa za neho? Alebo hanbíte sa za jeho politiku? Alebo za jeho činy? Pretože akonáhle niekto spomenie toto meno, tak všetci sa dištancujú, zrazu nikto ho nepozná, nikto s ním nerobí a potom vidíme, kde idú milióny zo štátneho rozpočtu. Tak aspoň sa nehanbite, aspoň sa priznajte, že s takýmto človekom spolupracujete a podporujete jeho zvrhlé návrhy. To je celé. Dík.
Saloň, Marián, poslanec NR SR (2020-05-13):
Ďakujem veľmi pekne. Vážený pán podpredseda Národnej rady, vážený pán minister, vážený pán spravodajca, kolegyne, kolegovia, to isté spravím, čo som spravil aj v prvom čítaní, keď som vystúpil v rozprave a som odôvodňoval, že prečo nepokračovať ďalej v rokovaní o tomto návrhu zákona 281. Osobne nemám nič proti zákonu č. 281 o ozbrojených silách, pretože aj ja, keď som pôsobil vo funkcii štátneho tajomníka na ministerstve obrany a chodil som predkladať zákony do výborov v zastúpení ministra, tak vždy to boli konštruktívne debaty a vo väčšine prípadov tieto návrhy zákonov boli nekonfliktné, boli vecné, boli odborné a vždy prechádzali jednotlivými výbormi, dovolím si tvrdiť, v 99 % jed-no-hlas-ne. To znamená, že aj opozícia dokázala tieto návrhy zákonov podporiť, pretože boli argumentované odborne. Lenže, bohužiaľ, čo sa pánovi ministrovi stalo ako nováčikovi, do 281-ky sa dostal článok II, ktorý je ale ukážkovým prílepkom, a to je presne to, čo som vám aj vyčítal v prvom čítaní, že dnes už sa nemôžete vyhovárať na to, že nebolo schválené programové vyhlásenie vlády, lebo už ho schválené máte, ste s tým súhlasili a v časti legislatíva ste sa zaviazali, že nebudete predkladať návrhy zákonov také, ktoré budú obsahovať nepriame novely, že nebudú obsahovať tzv. prílepky. Bohužiaľ, stalo sa, čo sa stalo, a po rokovaní dnešných výborov je to ešte horšie v tom, že ja som to aj pánovi ministrovi, bohužiaľ, povedal, že mrzí ma o to, že sa to stalo jemu, že tá 281-ka na výbore pre obranu a bezpečnosť stratila ale úplný význam. Výbor pre obranu a bezpečnosť je gestorským výborom tohto zákona a dnes po všetkých prijatých pozmeňovacích návrhoch, ktoré ste si poschvaľovali na jednotlivých výboroch, ktoré, ale vy ste nás kritizovali za čistky v štátnej správe, sú nie že také ako naše čistky v štátnej správe, ale sú ďaleko horšie, lebo to robíte úplne ale na hulváta cez 281-ku, ma utvrdzuje o tom, že tá 281-ka na výbore pre obranu a bezpečnosť ako gestorskom výbore úplne stratila význam, pretože článok II aj so všetkými pozmeňovákmi, ktoré sú predložené, vlastne už je len taká omrvinka v celom tom návrhu zákona, pretože už má menej strán ako samotné pozmeňováky. Čiže je to vlastne na vašom svedomí, ako budete hlasovať. Bohužiaľ, mňa to mrzí, že rád by som odborne podporil 281-ku, lebo si vážim prácu vojakov a celých ozbrojených síl, ale vzhľadom k tomu, že čo sa udialo v legislatívnom procese, tak tento zákon nemôžem podporiť. A tak ako v prvom čítaní, tak aj v druhom čítaní navrhujem, aby sa návrh zákona vrátil na dopracovanie predkladateľovi. Ak neprejde tento návrh zákona, potom dávam druhý návrh, aby sa nepokračovalo v tomto rokovaní o tomto návrhu zákona, a ak ani ten neprejde, tak aby tento návrh zákona bol odložený. Ďakujem pekne za pozornosť.
Baláž, Radovan, poslanec NR SR (2018-12-04):
Ďakujem pekne za slovo. Dovoľte mi, aby som v zmysle zákona č. 350/1996 Z. z. o rokovacom poriadku vystúpil k návrhu na udeleniu súhlasu Národnej rady Slovenskej republiky pre ministra financií pred hlasovaním o aktualizácii kľúča na určenie príspevkov v Rade guvernérov Európskeho mechanizmu pre stabilitu ako spravodajca výboru pre financie a rozpočet. Predmetný návrh bol doručený poslancom Národnej rady ako tlač 1242. Predseda Národnej rady posúdil uvedený návrh podľa zákona o rokovacom poriadku a svojím rozhodnutím č. 1296 z 23. novembra 2018 pridelil tento návrh výboru pre financie a rozpočet na prerokovanie s termínom do 27. novembra 2018. Výbor pre financie a rozpočet prerokoval uvedený návrh na udelenie súhlasu a prijal k nemu uznesenie č. 356 z 26. novembra 2018, v ktorom a) súhlasí s návrhom na udelenie súhlasu Národnej rady pre ministra financií pred hlasovaním o aktualizácii kľúča na určenie príspevkov v Rade guvernérov Európskeho mechanizmu pre stabilitu, b) odporúča Národnej rade podľa § 4 ods. 4 písm. b)  zákona č. 296/2012 Z. z. o Európskom mechanizme pre stabilitu a o doplnení niektorých zákonov s navrhovanou rezolúciou Rady guvernérov Európskeho mechanizmu pre stabilitu, ktorou sa aktualizuje kľúč na určenie príspevkov, vysloviť súhlas. Zároveň ma týmto uznesením výbor poveril za spoločného spravodajcu. Pán predsedajúci, prosím, otvorte rozpravu.
V. Veteška, podpredseda NR SR: (2004-10-28):
Vážené kolegyne poslankyne a poslanci...
Lehotský, Tomáš, poslanec NR SR (2020-05-14):
Vážené panie poslankyne, vážení páni poslanci, vážení prítomní, v súlade s § 73 ods. 1 zákona o rokovacom poriadku som bol určený výborom Národnej rady pre zdravotníctvo za spravodajcu k návrhu uvedeného zákona. Skrátené legislatívne konanie k predmetnému návrhu zákona bolo schválené uznesením Národnej rady Slovenskej republiky. Predkladám informáciu k predloženému návrhu zákona. Návrh zákona spĺňa z formálnoprávnej stránky náležitosti podľa rokovacieho poriadku a v Legislatívnych pravidlách tvorby zákonov. Zo znenia vládneho návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že vládny návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: ústavnoprávny výbor, Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo s tým, že uvedené výbory predmetný vládny návrh zákona prerokujú ihneď. Prosím, pán predseda, otvorte všeobecnú rozpravu.
Ferenčák, Ján, poslanec NR SR (2024-04-16):
... za tri a polročnej matovičovsko-hegerovskej, ale aj Ódorovej vlády si vyberá svoju daň a vyberá si daň v tom, že samosprávy nemajú zdroje, pretože aby štát mohol fungovať a boli postihnuté finančnou, zdravotnou krízou, energetickou krízou. A bolo tak isto schválené dvakrát zvyšovanie platov aj v minulom roku, predtým opäť zvyšovanie platov a zmienený rodinný balíček spôsobil to, že akákoľvek hotovosť, ktorá bola k dispozícii, tak bola vyčerpaná na bežný chod. A teraz politikárčiť o tom, že či v skrátenom konaní je potrebné samosprávam tie zdroje dať, tak by som možno dvakrát zvážil, dvakrát krok späť a krok dopredu, pretože ani kolegu, aj keď bol v samospráve, som nezachytil, že by počas posledných rokov aspoň raz vystúpil a sa ohradil voči týmto opatreniam, ktoré boli prijímané, ale teraz vystúpi a hovorí, že prečo, prečo nekonáte. Potrebujeme tento zákon, aby samospráva prežila a vykonávala svoje bežné, bežné povinnosti a kompetencie, je ich viac ako 4-tisíc, tí, čo nevedia, a nie všetky z týchto kompetencií sú finančne dotované štátom, aj keď štát ich vyžaduje. Z toho pohľadu, áno, je potrebné sa venovať ako ďalej samospráve, je potrebné tie zdroje hľadať, ale budúci rok, ako viete, rodinný balíček končí a končia ďalšie opatrenia, ktoré spôsobujú práve tieto ujmy. A vždy čakáme, že bude aj zvýšený výber z daní fyzických osôb. Takže nie je potrebné politikárčiť, ale je potrebné konať. A ma mrzí, že tí, ktorí sa spolupodieľali na týchto opatreniach, tak teraz tu vystupujú a mudrujú a chcú nám hovoriť, čo treba spraviť a pritom oni sami tieto opatrenia prijímali a hlasovali za nich, aby samospráva bola v takom stave, v akom je teraz. A to je fakt. Ďakujem.
Drobný, Stanislav, poslanec NR SR (2019-06-25):
Ďakujem za slovo. Nechcel som reagovať, ale musím. Vážená pani kolegyňa Zimenová, nestačím sa čudovať a som v nemom úžase. Mám len jednu otázku. Vy si uvedomujete, že sa nachádzate a rečníte v budove Národnej rady Slovenskej republiky? Opakujem, Slovenskej republiky. Lebo ako som vás počúval, ako aj vašich kolegov zo strany SaS, som nadobudol pocit, že sedím asi v budove Národnej rady nejakej nesvojprávnej multikulty krajiny. Dúfam, že ste pochopili, čo som vám chcel tým povedať, ja nechápavý, ako ste sa vyjadrili o tých, ktorí sa snažia chrániť vlastný štátny jazyk a nesúhlasia s vašou liberálnou protinárodnou aktivitou ohrozujúcou používanie štátneho jazyka. Ďakujem.
Grendel, Gábor, podpredseda NR SR (2020-04-02):
S ďalšou faktickou pán poslanec Kočiš.
Hus, Igor, poslanec NR SR (2022-11-08):
Pán predsedajúci, dajte hlasovať o návrhu zákona ako o celku bez odporúčania gestorského výboru.
Jurčík, Ľudovít, poslanec NR SR (2011-02-09):
Ďakujem pekne, pán predsedajúci. Ja by som to tak zobral z takého možno historickejšieho pohľadu. Táto diskusia nejakým spôsobom navodzuje atmosféru alebo u mňa pocit, že my sa tu v niektorých otázkach nevieme dostať z 19. storočia ďalej. My skrátka sme zostali v tom, v tej polohe toho štúrovského boja za sebaurčenie a mám taký pocit, že národ zaujímajú úplne iné otázky, ako otázky štátneho jazyka, nejakého občianstva a tak ďalej. Ľudia potrebujú dostať slušnú prácu, ľudia potrebujú dostať slušne zaplatené a my sme došli sem preto, aby sme vytvorili podmienky, aby sa to dialo. Igor, žiadnych dvestotisíc ľudí za dva roky nebude mať občianstvo a Orbán si tu môže robiť čo chce, či si dá sem nejaký plagát, tomu nezabránime, aj keď tu nebude nikto, aj keď ich tu bude milión. Za dva roky budú mať Maďari úplne iné starosti, ako majú dnes, budú mať problémy s tým, aby normálne prežili, keď to takto pôjde, ako to tam ide. Celý ten názor alebo ten návrh, že občianstvo na základe štúdia a tak ďalej, podľa mňa je to úplný nezmysel. Nepovažujem to za nič iné, ako že si sadol na lep ľuďom, ktorých šéfa si ešte nedávno nazýval vagabundom a na to treba myslieť, že si sa namotal, a že ťa používajú na to, aby presadili to, čo v podstate chcú, aby presadili to, že budú pomaličky rozleptávať koalíciu nie na podstatných veciach, ale na hlúpostiach. Ďakujem.
Ferenčák, Ján, poslanec NR SR (2022-04-27):
Ja chcem len sa vyjadriť, že bolo mi potešením inšpirovať predkladateľa potom spoločnej správy... (Prerušenie vystúpenia predsedajúcim.)
Laššáková, Jana, podpredsedníčka NR SR (2015-10-02):
S reakciou pán poslanec Poliačik, nech sa páči.
Krajniak, Milan, minister práce, sociálnych vecí a rodiny SR (2022-10-25):
Ďakujem pekne, pán podpredseda. Vážené dámy a páni, v prvom čítaní v rozprave o reforme II. piliera som sľúbil, že zvolám stretnutie všetkých zainteresovaných poslancov, ktorí prejavia, prejavia záujem, rovnako aj zástupcov Asociácie dôchodcovských správcovských spoločností, rovnako aj zástupcov Národnej banky Slovenska, ministerstva financií, Úradu vlády. Toto stretnutie sa uskutočnilo štvrtok pred dvanástimi dňami. Z tohto stretnutia vyplynul spoločný pozmeňujúci návrh k tomuto II. pilieru, ktorý predloží pani poslankyňa Andrejuvová. V tomto spoločnom poslaneckom návrhu riešime v zásade také najpodstatnejšie tri veci. Po prvé, automatický vstup s možnosťou výstupu a s možnosťou opätovného vstupu naspäť do II. piliera. Po druhé, zníženie poplatkov na 0,4 % ročne. Po tretie, pardon. Po ďalšie, presun sporiteľov takým spôsobom, že tí, ktorí neučinili od roku 2013 žiadne rozhodnutie a majú menej ako 54 rokov, presúvame ich do predvolenej investičnej stratégie. Pre tých sporiteľov, ktorí majú viac ako 54 rokov, ich nepresúvame do predvolenej investičnej stratégie. Ale ich ďalšie príspevky, v prípade, ak boli iba v garantovaných fondoch, budú posúvané do indexových fondov. Ja osobne s týmto kompromisným návrhom vyjadrujem svoj súhlas a verím, že v takomto prípade bude mať tento návrh zákona podporu aj v druhom a v treťom čítaní. Ďakujem veľmi pekne.
Figeľ, Ján, podpredseda NR SR (2014-11-28):
Pán kolega, ja vám doprajem trošku pauzu, aj kolegom v sále, nech sa situácia...
Kiššová, Jana, poslankyňa NR SR (2011-03-25):
Ďakujem pekne za slovo. Vážený pán poslanec, budem reagovať len na vašu poslednú poznámku o tom, že by bolo fajn pristúpiť k obmedzeniu otváracích hodín a že mnohé krajiny sa s tým v pohode vysporiadali. No možno sa s tým vysporiadali, ale stretnite Rakúšana alebo Nemca, povie vám, že veľa nám toho na Slovensku naozaj nezávidia, ale možnosť denne nakupovať, mať denne otvorené obchody, to by s nami určite menili. Ďakujem pekne.
Buček, Jozef, poslanec NR SR (2018-01-30):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárske záležitosti, Výboru Národnej rady Slovenskej republiky pre obranu a bezpečnosť. Ďalej, aby za gestorský výbor určila hlasovaním Výbor Národnej rady pre obranu a bezpečnosť, aby predmetný návrh zákona výbory prerokovali do 12. marca a v gestorskom výbore do 13. marca 2018.
Figeľ, Ján, podpredseda NR SR (2014-11-25):
Nech sa páči, s reakciou Lucia Žitňannská.
Blanár, Juraj, podpredseda NR SR (2021-05-03):
Ďalší, ktorý vystúpi v rozprave, je pán poslanec Ľuboš Blaha. Konštatujem, že sa nenachádza v rokovacej sále. Dámy a páni, vážené dámy poslankyne, páni poslanci, dávam teraz možnosť prihlásiť sa do rozpravy ústne. Ešte má niekto záujem prihlásiť sa do rozpravy ústne, má tak možnosť urobiť. Výborne, dvaja pribudli. Ešte má niekto záujem sa prihlásiť? Ak tomu tak nie je, tak uzatváram možnosť prihlásiť sa ústne do rozpravy. Celkom evidujem deväť prihlásených do rozpravy: pán poslanec Čekovský, pán poslanec Kéry, pani poslankyňa Laššáková, pán poslane Žiak, Kuffa, Kotleba Marek, pani poslankyňa Sulanová, pán poslanec Podmanický a Šudík. Takže ako prvý vystúpi pán predseda výboru Čekovský a za ním sa pripraví ďalší pán predseda výboru Kéry. Nech sa páči, pán poslanec, pán predseda, máte slovo.
S. Kahanec, poslanec: (2007-11-28):
Ale k tomu, čo povedal pán poslanec Brocka. Pán poslanec Brocka tam zvýraznil slová, že vláda šetrila. A je to naozaj pravda. Šetrila, ale šetrila asi na nesprávnych miestach, predovšetkým na rezortoch školstva, vedy a výskumu, na rezorte zdravotníctva, v sociálnej oblasti. Čísla uviedol. Kde je teda toľko proklamovaná podpora týmto oblastiam, keď hovoríme, že chceme podporovať vedu, výskum, že chceme robiť znalostnú ekonomiku, že chceme zmeniť pomery v zdravotníctve, že chceme pomáhať sociálnej oblasti? A keď zoberieme konkrétne prípady, ktoré spomenul, tak tam sa dostávame do reality, že nie je schopná vláda zvýšiť rodinné prídavky, ktoré neboli valorizované už od roku 2004, dokonca ani o nejakú menšiu čiastku, lebo to, čo chcela, tak to bolo skôr tragikomické, o 10 Sk. Kde je toľký záujem o zdravotne postihnutých, keď na nich šetríme? Keď znižujeme peniaze za opatrovateľskú službu, nepostihne to aj toho zdravotne postihnutého? Kde je tá ochrana týchto ľudí, no a na financovaní dôchodkov podobne? Ďakujem pekne.
Hrušovský, Pavol, podpredseda NR SR (2010-09-08):
Panie poslankyne, páni poslanci, poprosím vás o zaujatie miesta v rokovacej sále. Je čas, ktorý pán predseda určil na začatie rokovania 6. schôdze Národnej rady Slovenskej republiky. Preto prosím aj členov vlády, aj pána ministra financií a školstva, všetkých ostatných, aby... Panie poslankyne, páni poslanci, otváram rokovanie 6. schôdze Národnej rady Slovenskej republiky. Páni poslanci. Prosím pánov poslancov, aby sme sa prezentovali, či Národná rada Slovenskej republiky je schopná uznášať sa. (Prezentácia.) 61 prítomných. Konštatujem, že nie. Preto vyhlasujem pätnásťminútovú prestávku. Pätnásťminútovú, páni poslanci. Prosím, panie poslankyne, páni poslanci, o 14.20 hodine budeme pokračovať. Prosím teraz predsedov poslaneckých klubov, aby sa, koaličných predsedov poslaneckých klubov, aby sa zúčastnili stretnutia u pána predsedu. (Pätnásťminútová prestávka.) (Po prestávke.)
Bublavý, Dušan, poslanec NR SR (2012-09-25):
Ďakujem za slovo. Ja musím podporiť pána Štefana Kuffu vo svojom príspevku v rozprave, ktorý povedal. Ja poznám vo svojom okolí veľa ľudí, ktorí v piatej alebo v ôsmej triede prepadli, ale skutočne v živote sa tak uplatnili, že sú z nich bagristi, automobiloví pretekári, šikovní automechanici, ale nebavila ho slovenčina alebo ruština kedysi, prepadol a skutočne sú veľmi zdatní ľudia, ktorí sa vedia uživiť i vtedy, keď prepadli. A na dôvažok musím povedať, že mám aj skúsenosti také, že vysokoškolsky vzdelaní ľudia celý život prešli s vyznamenaním v školách, ale sú šoférski analfabeti a nedokážu si skutočne ani urobiť vodičský preukaz, a keď ho urobili, tak majú problém so šoférovaním. Ja len toľko, ďakujem.
Galko, Ľubomír, poslanec NR SR (2014-11-09):
Ďakujem pekne. Dve poznámky by som si dovolil k tomu, čo hovoril kolega Lipšic. Tá prvá v tej vete, že „Haščák môže s Paškom dlhodobo počítať“. No, ono je otázka, dokedy bude ten Paška preňho taký cenný, že áno? Myslím si, že to nezáleží len od neho. Chcel by som zareagovať na to, čo si povedal o tých rôznych náhodách. Mám na mysli tú náhodu pri tej rovnakej adrese dvoch podivuhodných alebo pozoruhodných firiem, ale takisto aj tie predchádzajúce náhody, sused konateľom a šialené prevody hore-dole. Všetci veľmi dobre vieme, že to nie sú náhody. A ja som presvedčený, že aj naši kolegovia zo SMER-u, oni to dávno vedia. Môžeme, viete, môže ich niekto podceňovať alebo ich kritizovať, alebo proste myslieť si o nich hocičo, ale ja som presvedčený, že za uplynulé dni a za uplynulé hodiny oni presne vedia, o čo tu ide. Presne vedia. Len oni s tým nemôžu nič robiť. To je ten prúser, že oni s tým nemôžu nič robiť, lebo také organizácie, ako je strana SMER, takýmto spôsobom fungujú. Takže ja by som naozaj netvrdil, že oni snáď si myslia, že všetko je čisté a tak ďalej, nie, oni presne vedia, o čo ide, a možno nám zostáva vysloviť len presvedčenie, že to nebude vždy tak v tejto strane, že to bude niekedy možno aj inak.
Nicholsonová, Lucia, poslankyňa NR SR (2015-10-21):
Ďakujem za slovo. Ja chcem iba odpovedať pánovi poslancovi na tú otázku, že prečo doteraz nevystúpil pán minister. No ja si myslím, že nevystúpil preto, lebo to bolo toho povedaného veľmi veľa a veľmi veľa otázok, na ktoré on proste nemá tie odpovede. Takže teraz tie usilovné pracovníčky na MPC a usilovné pracovníčky na ministerstve školstva robia, čo môžu, aby zosnovali nejaký logický sled odpovedí, ktoré nám tu potom nakoniec predostrie a očistí sa, aj všetkých očistí, okrem pána Kováča, samozrejme, a pôjdeme domov a budeme spokojní, tak ako sme vždy spokojní, hej. Ja si myslím ale, že o to dôležitejšie je, aby sme to nebrali na ľahkú váhu. Tu naozaj ľudia to pozerajú. Mne chodia správy, že to pozerajú. Musia sa to dozvedieť. Píšu mi učitelia, píšu mi učiteľky, veľmi si vážia vôbec to, že tu odznievajú tieto informácie, že sa o tom hovorí nahlas. Viete, ja si ani tak nemyslím, že on teraz rieši odpovede na otázky k tomu projektu s Kvantom, tie socializačné balíčky. Lebo pre ňu sú to naozaj drobné. Čo si ale myslím, že rieši, je ten projekt za 23 mil. eur. To si myslím, že ich celkom vyrušilo, že sa o tom začína rozprávať. Lebo aj to rýchle odvolanie pána Kováča a všetko, čo tomu nasledovalo, bolo celé o tom, preboha, len nech je okolo MPC ticho. A dôvod je ten, že tadiaľ tečú desiatky miliónov eur bohvie kam na prázdne projekty, ktoré sa plnia iba formálne, ktoré nikto nekontroluje, ale tí, čo to akože kontrolujú, z toho majú tiež celkom slušný príjem a tunel. Ďakujem.
Goga, Pavol, poslanec NR SR (2017-10-13):
Ďakujem za slovo, pán podpredseda. V rozprave nevystúpil nikto. Prosím, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Sulík, Richard, predseda NR SR (2011-03-29):
Pán poslanec Dostál.
Hrnčiar, Andrej, podpredseda NR SR (2018-03-14):
Prosím, prezentujme sa a hlasujme. (Hlasovanie.) Prítomných 119, za 34, proti 62, zdržalo sa 17, nehlasovalo 6. Konštatujem, že tento pozmeňujúci návrh schválený nebol.
P. Paška, predseda NR SR: (2007-11-27):
(Hlasovanie.) 138 prítomných, všetci boli za. Tento návrh pána poslanca sme prijali.
Kazda, Radovan, poslanec NR SR (2021-11-04):
Ďakujem. Chcel som zareagovať na pána Linharta, lebo pán, spravodajcu Linharta, ktorý tu teraz nie je. Pán spravodajca hovoril o tom, že on predsa neporušuje koaličnú zmluvu, lebo on prejavuje iba svoj názor. No nie je to tak. Koaličná zmluva sa dodržiava práve hlasovaním. A keďže ju nepretržite porušuje, tak som si dovolil oslo... osloviť ho ako pána opozičného poslanca. To je celé.
P. Paška, predseda NR SR: (2007-06-28):
(Hlasovanie.) 141 prítomných, 61 za, 65 proti, 14 sa zdržalo, 1 nehlasoval. Tento bod sme neschválili.
Blcháč, Ján, poslanec NR SR (2024-02-21):
Ďakujem pekne za slovo. Vážený pán predseda, kolegyne, kolegovia, nuž, musím ja osobne povedať, že každá, každé vyhasnutie ľudského života je veľká tragédia a aj vražda novinára Kuciaka a jeho priateľky Martiny aj mňa osobne hlboko zasiahla a myslím, že okamžite potom začala vláda a policajné orgány, vtedy pán nebohý generál Lučanský, pán predseda vlády Peter Pellegrini, osobne dohliadať na to, že sa začalo vyšetrovať. Viete, ako to dopadlo, viete, kde sme dnes. Ja si koledujem, ale také dve zásadné otázky, prvou je, že prečo predkladáte tento zákon, pani kolegyňa Remišová, a práve v tomto čase, keď ste mali počas uplynulého volebného obdobia ústavnú väčšinu, mohli ste ten zákon takto predložiť, schváliť, nič sa nedialo, už dávno mohol platiť a už mohli na základe tohto zákona byť vyvodzované nejaké dôsledky. A teraz je to také, viete, sa mi zdá, farizejské, pretože vy dobre viete, že takýto spôsob predkladania je naozaj nekorektný a uvidíme, ako dopadne hlasovanie. Ale asi počítate s tým, že zákon platiť nebude, lebo keby bol schválený, tak mnohí z tých rečníkov, ktorí tu rečnia od rána o tomto zákone by asi neprekvitali šťastím, že sa naplní. Viete, veď kadečo sa šušká a tak asi k tomuto to smeruje a smeruje to, samozrejme, k prezidentskej kampani, k diskreditácii viacerých kandidátov. Je mi z toho smutno, naozaj. Takýto spôsob politiky by sa robiť nemal. Ďakujem pekne.
Šeliga, Juraj, podpredseda NR SR (2020-04-23):
Takže nemáte to písomne, nemôžem dať o tom hlasovať a rozumiem, prosím, tlmočte to pánovi predsedovi. Teraz budeme pokračovať v rokovaní. Prosím pána overovateľa, aby oznámil výsledok verejného hlasovania o návrhu na voľbu členov Súdnej rady. (Výsledok verejného hlasovania o návrhu na voľbu členov Súdnej rady Slovenskej republiky , tlač 73.)
Jurinová, Erika, podpredsedníčka NR SR (2014-02-12):
Ďakujem, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Uzatváram možnosť prihlásiť sa do rozpravy. O slovo požiadal najskôr pán navrhovateľ. Pán poslanec Mikloško, ešte zostaňte sedieť, pán navrhovateľ požiadal. Nech sa páči.
Přidal, Alojz, poslanec NR SR (2015-11-27):
No ale zle.
Galis, Dušan, poslanec NR SR (2013-10-23):
Ďakujem pekne za slovo. Vážený pán predsedajúci, vážené pani poslankyne, vážení páni poslanci, dovoľte mi, aby som podľa § 73 ods.1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov vystúpil v prvom čítaní k vládnemu návrhu zákona o organizovaní verejných športových podujatí a o zmene a doplnení niektorých zákonov (tlač 718) ako určený spravodajca Výborom Národnej rady Slovenskej republiky pre vzdelávanie, vedu, mládež a šport uznesením č. 97 zo 14. októbra 2013 a podal spravodajskú informáciu k tomuto návrhu zákona. Návrh zákona bol doručený poslancom Národnej rady Slovenskej republiky v zákonnej lehote pred schôdzou Národnej rady Slovenskej republiky. Predseda Národnej rady Slovenskej republiky rozhodnutím č. 688 z 27. septembra 2013 navrhol prideliť návrh zákona na jeho prerokovanie výborom a navrhol gestorský výbor a lehoty na jeho prerokovanie. Konštatoval, že návrh zákona spĺňa všetky náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. S ohľadom na oprávnenia, ktoré pre mňa ako spravodajcu výboru vyplývajú z rokovacieho poriadku Národnej rady Slovenskej republiky, odporúčam, aby Národná rada Slovenskej republiky po rozprave o návrhu zákona sa uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky odporučí predmetný návrh zákona prerokovať v druhom čítaní. V prípade ak sa Národná rada Slovenskej republiky rozhodne návrh zákona prerokovať v druhom čítaní podľa § 74 ods. 1 zákona o rokovacom poriadku Národnej rady Slovenskej republiky v súlade s návrhom predsedu Národnej rady Slovenskej republiky, odporúčam Národnej rade Slovenskej republiky prideliť návrh zákona v druhom čítaní na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre verejnú správu a regionálny rozvoj, Výboru Národnej rady Slovenskej republiky pre obranu a bezpečnosť a Výboru Národnej rady Slovenskej republiky pre vzdelávanie, vedu, mládež a šport. Za gestorský výbor navrhuje predseda Národnej rady Slovenskej republiky určiť Výbor Národnej rady Slovenskej republiky pre vzdelávanie, vedu, mládež a šport s tým, aby výbory, ktorým bol návrh zákona pridelený, ho prerokovali v druhom čítaní vo výboroch do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, ďakujem, skončil som so svojou spravodajskou informáciou a odporúčam otvoriť rozpravu.
Grendel, Gábor, podpredseda NR SR (2022-04-28):
Pán poslanec Dušan Muňko.
Dostál, Ondrej, poslanec NR SR (2017-02-09):
Ďakujem za reakcie, ja som sa ospravedlnil, že som nestihol ten ústavnoprávny výbor a že tie otázky mali zaznieť tam, ale súhlasím s pánom poslancom Kresákom, že bude užitočné a dobré, ak to vysvetlenie a odpovede na tie otázky zaznejú aj v pléne, keďže to, čo sa, čo sa povie na ústavnoprávnom výbore, je síce verejné, ale nie je to tak zaznamenané ako na, na pléne, kde v archíve si to potom aj po rokoch môže každý, niečo tu niekto nájsť, každý nájsť, a je dobré, keď sú takéto veci vysvetlené práve s ohľadom na to, že skrátené legislatívne konanie sa veľmi často zneužíva na situácie, kde neexistujú zákonom dané dôvody. Tak keď tie zákonom dané dôvody existujú, tak je dobré, keď to zaznie úplne explicitne. Čo sa týka toho ústavnoprávneho výboru, tak je to tak, že človek mieni, hromadná doprava mení niekedy. A k pánu poslancovi Baránikovi, nechcem teda nahrádzať odpoveď a vysvetlenie pani ministerky, ale myslím si, že práve aj vzhľadom na charakter toho zákona je skoro až prirodzené, že sa tam objavia dodatočne nejaké problémy, a, a ja by som skôr teda problém videl v tom, ako ministerstvá pristupujú k medzirezortnému pripomienkovému konaniu, lebo to má práve slúžiť na to, aby ministerstvo financií, Národná banka Slovenska alebo ministerstvo zahraničných vecí z hľadiska tých oblastí, ktoré, ktoré gestorujú, sa vyjadrili k návrhu zákona a upozornili na možné problémy a navrhli, navrhli jeho úpravy.
Martinák, Ľuboš, poslanec NR SR (2019-01-30):
Ďakujem za slovo. Pani poslankyňa Zemanová, pri vašom vystúpení som si spočiatku myslel, že sa mi to skutočne len sníva. Ale je to skutočnosť, a preto zareagujem na vaše vystúpenie v dvoch oblastiach. Po prvé ste vraveli, že som poľnohospodárov nazval, že sú to akýsi chudáci, ktorí sú, keď existujú mrazy a podobne. Ja som vôbec toto netvrdil. Tvrdím a stojím si za tým, že poľnohospodári sú v mnohom závislí na matke prírode. Sú to, naopak, hrdí a pracovití ľudia, ktorí sú spätí s prírodou a vďaka aj ich tvrdej práci môžeme my a konečne aj vy mať na stole aj slovenský chlieb. Okrem toho každému je známe, že sú obrovské klimatické zmeny, na ktoré poľnohospodári nie vlastnou vinou doplácajú, a preto musia byť dotovaní. S týmito klimatickými zmenami veľmi úzko súvisia aj škodcovia, hlavne ich premnoženie, na čo tiež poľnohospodári potrebujú nemalé prostriedky. A po druhé chcem reagovať na vašu pripomienku, že naša vláda ide poľnohospodárom rozdávať. No sa vôbec čudujem, že niečo také sa opovažujete povedať. Ako chceme dosiahnuť, aby u nás prevládali slovenské výrobky bez biochemikálií, ako chceme dosiahnuť, aby sme mali kvalitné biopotraviny, keď cenami nás budú podliezať cudzí výrobcovia? Skúste nám to aspoň načrtnúť. A v neposlednej miere tieto oparenia nie sú nesystémové, ja si myslím, že nesystémové sú, pri všetkej úcte, vaše vedomosti.
Kotleba, Marek, poslanec NR SR (2020-12-08):
Ďakujem za slovo. Pán kolega, asi máte nejaký zvláštny meter, lebo ako ja viem, tak vy ste boli jeden z hlavných organizátorov protestov pred Bonaparte. Ale keď sa napríklad niečo takéto zorganizuje pred Matovičovým domom, tak už je to, už je to proste strašný problém. Však nie je to niečo podobné, že nespokojní občania vyslovia svoj názor? A ako sme tu mali, nejako apelovali ste na tú truhlu, ale však mali sme tu už aj pochovávanie zlodejín SMER-u, mali sme tu už aj pochovávanie Kotlebu, čiže podľa mňa to nie je jediný prípad. A na druhej strane ste voľajako vymäkli, lebo, samozrejme, v tej vašej rozprave ste sa sčasti venovali nám, ale vaša rétorika, čo tu počúvam, už je financovanie z Ruska, to ste nespomenuli v tej rozprave, to ma normálne strašne mrzí. Okrajovo ste tam spomenuli nejaké hoaxy a o tej korone len veľmi málo. Čiže do budúcna viacej do útoku. Ďakujem.
Simon, Zsolt, minister pôdohospodárstva a rozvoja vidieka SR (2011-02-08):
Ďakujem pekne. Vážený pán predsedajúci, vážené pani poslankyne, vážení páni poslanci, základom trvale udržateľného hospodárenia lesov je obnova lesných porastov druhovo a geneticky vhodných reprodukčných materiálov lesných drevín. Úroveň prác vykonávaných pestovaním lesa, ktorých súčasťou je aj umelá obnova lesa, podmieňuje jej kvalitu a ekologickú stabilitu budúcich lesných porastov, čo je základným predpokladom zachovania lesov ako zložky životného prostredia a prírodného dedičstva Slovenskej republiky. Z uvedených dôvodov bola zákonom č. 138/2010 Z. z. o lesnom reprodukčnom materiáli vykonaná dôkladná revízia celého dovtedajšieho systému práce s lesným reprodukčným materiálom. Avšak po dôkladnom posúdení predmetného zákona sa preukázali niektoré nezrovnalosti, ktoré je s cieľom zabezpečenia bezproblémovej a jednoznačnej aplikácie v praxi potrebné spresniť. Taktiež zmenou niektorých právnych predpisov došlo k zmene používaných názvov a pojmov, preto sa navrhuje aj ich úprava. Vážený pán predsedajúci, vážené pani poslankyne, vážení páni poslanci, prosím vás o podporu tohto návrhu zákona. Ďakujem.
Mizík, Stanislav, poslanec NR SR (2018-06-18):
Ďakujem za slovo. Pán Kollár, uf, ale ste sa rozvášnil. Kľud, toľké vášne sú tu v parlamente možno škodlivé, treba si ich nechať na inú situáciu. Tak teda k veci, pán Kollár, niečo vám poviem. Viem, ako začínalo Fun rádio, viem to z prvej ruky. Jeden z prvých, čo tam fungoval, bol mladý muž zvaný Pupek. Mal zbojnícke meno Šangala, ale Rasťo Šangala. Bol to môj kamarát z detstva. Býval vedľa mňa. Fungovalo to Fun rádio. To, že ste mal teraz dotáciu, je zaujímavé. A keď ste povedal, že Markíza je veľa rokov v strate, tak ako to, že podniká? Že je firma dlhodobo, dlhoročne stratová, tak ide do úpadku asi, nie? Či sú niektoré firmy vyvolenejšie, ako tie druhé? A ešte nechápem, ako môže byť súkromná televízia v strate, keď sa pred reklamou nedá nikde ujsť. A často sú tie reklamy synchrónne. Ja osobne napríklad už pozerám len Viasat History a Animal Planet, a nie takéto programy. Ďakujem.
Blanár, Juraj, podpredseda NR SR (2022-05-20):
Pán poslanec Kuriak, nech sa páči, s faktickou.
M. Číž, podpredseda NR SR: (2008-09-09):
Otváram všeobecnú rozpravu. Písomnú prihlášku do rozpravy som nedostal. Pýtam sa preto, kto sa do rozpravy hlási ústne? Registrujem pani poslankyňu Roškovú Ľubicu, Vaľovú. Ešte niekto sa hlási do rozpravy? Pokiaľ nie, uzatváram možnosť prihlásiť sa do rozpravy ústne. Slovo má pani poslankyňa Rošková. Pripraví sa pani poslankyňa Vaľová.
Mičovský, Ján, poslanec NR SR (2013-10-18):
Ďakujem pekne za slovo. Pán minister, čo sa týka tej kompatibility medzi zákonmi o ochrane prírody a zákone o lesoch, možno sme sa ozaj nerozumeli. Ja som teraz ani nemal na mysli tie veľké územia, ten problém s tým, ako to sanovať z hľadiska toho, aby to bolo v štátnom vlastníctve, ale keď som vás upozornil na tú jednu vetu, tam ide o to zacyklenie toho problému pri riešení toho, čo je veľmi zákonitým sprievodným javom toho, že keď máme chránené územie, kde chceme teda nechať prírodné procesy dobehnúť a nechceme zasiahnuť a nie je tam udelená výnimka na to, aby sa kalamita spracovala. Máme okolité porasty, kde máme množstvo škôd spôsobených práve únikom podkôrnika, kalamitného hmyzu, ktorý jednoducho spôsobí mnohomiliónové škody, tak ako sa to ukázalo aj v známych tatranských dolinách. A tam máte znenie, ktoré hovorí o tom, že môžu síce už hospodári urobiť opatrenia, ktoré by mali zabrániť tomuto úniku. Bavorský les nás krásne učí urobiť dvoj-, trojkilometrové ochranné nárazníkové pásma. Perfektná práca lesníkov, to sa dá urobiť, ale stojí to peniaze. My to vieme urobiť; a dávate tam slovíčka, ktoré to všetko negujú. Slovíčka, ktoré hovoria o tom, ak to odsúhlasia orgány ochrany prírody; a sme tam, kde sme boli. Ony to neodsúhlasia, lebo to bude náročné, takže toto konkrétne som mal na mysli. Ja som nechcel byť všeobecný. Konkrétne vám dávam alebo, možno to budeme riešiť teda doplnkom, pozmeňovákom, aby tam to nebolo takto urobené, a tým pádom vám kľudne lesníci budú môcť poďakovať. Áno, päťky chránime, okolité lesy vieme sanovať, vieme, ako na to. Na to skutočne existujú postupy, kto ich nepozná, nech ide do bavorského lesa. Nemci to už vymysleli dokonale takmer. Len tam nedávajme ten dodatok, lebo viete, ono to bude napokon všetko, ako hovoril pán Klaus, v prvom rade ide o peniaze, či ako on to povedal, až v prvom rade. Takže toto bude založené práve na tom, že dobrý úmysel skončí na tom, že sa to neodsúhlasí. (Reakcia z pléna.)
Hirman, Karel, minister hospodárstva SR (2022-09-20):
Dobrý deň, vážený pán predseda, vážené a ctené pani poslankyne, vážení páni poslanci, dovoľte mi predniesť prvý návrh zákona v Národnej rade ako v pozícii ministra hospodárstva, takže moja premiéra nielen teraz, ale vôbec v živote som to ešte nerobil. Teším sa na spoluprácu, pretože situácia je veľmi zložitá. V našej krajine musíme zachovať skutočne plynulú, plynulé zásobovanie energiami počas nadchádzajúcej zimy a pevne verím, že bez ohľadu na to z akého sme alebo ste politického tábora, jednoducho všetci máme svoje rodiny, máme svojich susedov, svojich blízkych, spolupracovníkov, firmy, jednoducho musí nám záležať spoločne na tom, aby sme to utiahli. Takže cieľom vládneho návrhu zákona, ktorý teraz predkladám a ktorý bol vypracovaný ešte, samozrejme, za pôsobenia môjho predchodcu pána ministra Sulíka, a ktorému teda týmto ďakujem za túto prácu, ktorú vykonal ešte on a jeho tím, s ktorým ešte naďalej spolupracujem, s pánmi štátnymi tajomníkmi, je cieľom vládneho návrhu zákona, ktorým sa mení a dopĺňa zákon 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov, je reagovať na možné riziká pri dodávkach plynu z tretích krajín. Návrhom zákona sa v nadväznosti na nariadenie Európskeho parlamentu a Rady Európskej únie 2022/1032 z 29. júna 2022, ktorým sa menia nariadenia EÚ 2017/1938 a európskych spoločenstiev č. 715/2009 pokiaľ ide o uskladňovanie plynu, sa ustanovuje povinnosť uskladnenia určeného množstva plynu v zásobníkoch na vymedzenom území príslušnými účastníkmi trhu s plynom, právna úprava výkonu kontroly nad skladovacou povinnosti a sankcií pre prípad nesplnenia skladovacej povinnosti. Súčasne sa rozširuje povinnosť alebo rozširuje cenová regulácia v plynárenstve aj na plnenie skladovacej povinnosti a ustanovuje sa spôsob vykonávania cenovej regulácie pre prístup do zásobníka plynu v súvislosti so skladovacou povinnosťou. Materiál predpokladá pozitívne aj negatívne vplyvy na podnikateľské prostredie. Materiál nemá vplyv na rozpočet verejnej správy, na životné prostredie, informatizáciu spoločnosti, na služby verejnej správy pre občana, na manželstvo, rodičovstvo a rodinu a nemá ani sociálne vplyvy. Vážený pán predseda, vážené pani poslankyne, vážení páni poslanci, dovoľujem sa si vás touto cestou teda požiadať o podporu predloženého návrhu vládneho návrhu zákona. Ďakujem za pozornosť.
Ďuriš Nicholsonová, Lucia, podpredsedníčka NR SR (2016-09-07):
Ďakujeme veľmi pekne, pán minister. A teraz dávam slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Róbertovi Pucimu. Nech sa páči.
Beluský, Martin, poslanec NR SR (2022-10-18):
Ďakujem za slovo, pán podpredseda. Pani poslankyňa Halgašová, ja chcem oceniť, že ste mali kultivovaný a taký neútočný prejav, lebo pri takýchto diskusiách sa to niekedy zvykne zvrhnúť. Emócie zase patria tiež niekedy do určitej diskusie, takže vedel by som to pochopiť, ale nemali ste taký, takže chcel som to oceniť. Ja vám chcem povedať, že viaceré z tých vecí, ktoré vy navrhujete v tom vašom zákone, oni majú, samozrejme, určitý racionálny základ, ale viete, vždycky, keď sa diskutuje o týchto veciach, či už je to partnerské spolužitie, alebo registrované partnerstvo, alebo čokoľvek iné, my často, myslím teraz to konzervatívne spektrum, my vychádzame z toho, že ono to nikdy nekončí len pridelením určitých práv, ako to vy teraz prezentujete, ale vždycky sa potom posúva stále ďalej, ďalej, ďalej, až to ide tam, kde by sem asi nechceli. Lebo aj vy teraz v tom zákone hovoríte napríklad, že to partnerské spolužitie v prípade, že je to muž, tak sa nazýva partner, v prípade že je to žena, sa volá partnerka, že je to vzájomný vzťah dvoch fyzických osôb vo vzťahu k štátu a že jedna osoba môže mať jedno partnerské spolužitie, ale aj tam v budúcnosti, keby sa takýto návrh schválil, tak zase sa to môže doplniť o ďalšie veci, už to môžu byť tri osoby, už to môžu byť, už to nemôže byť muž a žena, už to bude zase nejaký ďalší pojem. A proste posúvate hranice stále ďalej a ďalej. Ja vám to, samozrejme, nezazlievam, veď je to vaša, je to váš program, s ktorým ste kandidovali, s ktorým ste boli zvolení, ale zase my predstavujeme iné spektrum politikov, máme iný program, tak nemôžete očakávať, že by sme to napríklad my mohli vôbec niečo takéto podporiť. Jednoducho my s tým nesúhlasíme a budeme hlasovať „proti“.
Paška, Pavol, predseda NR SR (2014-10-22):
(Hlasovanie.) 135 prítomných, 124 za, 10 sa zdržalo, 1 nehlasoval. Návrhy sme schválili. Hlasovali sme o prerokovaných bodoch, dámy a páni. Krátka prestávka. Ešte predtým pán predseda výboru Blaha.
Poliačik, Martin, poslanec NR SR (2012-11-06):
Ďakujem. Pán predseda, dajte, prosím, hlasovať o tom, že Národná rada Slovenskej republiky sa uzniesla podľa § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
M. Pado, poslanec: (2007-02-02):
A pán poslanec, vy ste hovorili vo svojom vystúpení o neinformovanosti ľudí, ktorí sa prihlásili do druhého piliera o otázke dedenia. Nespomínali ste nič o programovanom čerpaní, spomínali ste o tom, hovorili ste to, že ak zomrie, ak vyčerpá prvý dôchodok a zomrie, tak nebudú dediť nič. A keď chcete hovoriť korektne, tak skutočne hovorte korektne a spomeňte všetky možnosti, ktoré existujú. Potom s vami nebudem o ničom polemizovať, nebudem vystupovať, tak ako som vystúpil. Ja som presvedčený, že každý, kto sa do druhého piliera prihlásil, mal možnosť rozprávať, prepočítať si, aký dôchodok má a rozprávať o podmienkach, za ktorých dôchodok čerpať bude. Minimálne v tom okruhu ľudí, kde sa ja pohybujem, tam sa všetky tieto veci premleli, o všetkom sa rozprávalo a každý, kto vstúpil do tohto systému vie, do čoho vstupoval. Ďakujem pekne.
Hrnčiar, Andrej, podpredseda NR SR (2019-04-03):
Prosím, prezentujme sa a hlasujme. (Hlasovanie.) Prítomných 146, za 70, proti 19, zdržalo sa 57, nehlasoval nikto. Takže konštatujem, že Národná rada sa uzniesla, že nebude pokračovať v rokovaní o návrhu zákona. Teraz prosím spravodajkyňu, ktorú určil navrhnutý gestorský výbor pre pôdohospodárstvo a životné prostredie, poslankyňu Annu Zemanovú, aby uviedla hlasovanie o prvom čítaní o návrhu poslankyne Dubačovej na vydanie zákona, ktorým sa mení a dopĺňa zákon č. 79/2015 Z. z. o odpadoch, tlač 1367, bod 91 schváleného programu. Nech sa páči, pani poslankyňa, máte slovo. (Hlasovanie o návrhu poslankyne Národnej rady Slovenskej republiky Viery Dubačovej na vydanie zákona, ktorým sa mení a dopĺňa zákon č. 79/2015 Z. z. o odpadoch v znení neskorších predpisov , tlač 1367.)
P. Hrušovský, predseda NR SR: (2003-11-11):
Chcem vás informovať, že o ospravedlnenie neúčasti na dnešnom rokovaní 18. schôdze požiadali písomne poslanci Beňová, Cabaj, Danko, Dubovská, Jarjabek, Jasovský, Kolesár, Murgaš a Boris Zala. Na zahraničnej pracovnej ceste sú poslanci Jozef Banáš a Robert Kaliňák. Panie poslankyne, páni poslanci, ďalej by som vás chcel informovať, že do programu 18. schôdze Národnej rady bol zaradený aj bod programu: informácia ministra školstva o riešení stavu porušovania zákona a Ústavy Slovenskej republiky o spoplatnení externého vysokoškolského štúdia a prijatých opatreniach ministerstva školstva voči fakultám, ktoré zákon obchádzajú prostredníctvom rôznych agentúr, resp. nadácií. Chcem vás informovať, že pán minister školstva mi oznámil, že v dňoch 10. a 12. novembra sa ako vedúci slovenskej delegácie zúčastní na rokovaní 21. zasadnutia Stálej konferencie európskych ministrov školstva v Aténach. V tejto súvislosti ma požiadal, aby sme tento bod, ktorý má on uviesť, mohli prerokovať v odpoludňajších hodinách dnešného dňa. Ja odporúčam, aby sme vyhoveli pánovi ministrovi školstva, aby sme tento bod prerokovali ako posledný bod programu rokovania 18. schôdze Národnej rady vzhľadom na okolnosti, ktoré som uviedol. Je súhlas s takýmto návrhom, páni poslanci? Áno. Ďakujem pekne. Ďalej by som chcel navrhnúť, aby sme pokračovali v rokovaní prerokúvaním ďalších bodov programu, ktorým je najskôr návrh na vyslovenie súhlasu Národnej rady Slovenskej republiky s ratifikáciou Kartagenského protokolu o biologickej bezpečnosti k Dohovoru o biologickej diverzite, a potom pokračovali v rokovaní o ďalších bodoch programu a hlasovali o všetkých bodoch prerokovaných či už na schôdzi v piatok minulý týždeň alebo dnes do 11.00 hodiny. Páni poslanci, je súhlas s takýmto návrhom? Pán poslanec Mikloško nesúhlasí. Prosím, páni poslanci, prezentujme sa... (Ruch v sále.) Pán poslanec Mikloško netrvá na hlasovaní, teda sťahuje svoj návrh. Odporúčam, aby sme pokračovali teraz v rokovaní, tak ako som uviedol. Pán minister pôdohospodárstva bude predkladateľom za vládu Slovenskej republiky troch ďalších nasledujúcich bodov programu, preto ho prosím, aby z poverenia vlády Slovenskej republiky ako prvý v poradí odôvodnil návrh na vyslovenie súhlasu Národnej rady Slovenskej republiky s ratifikáciou Kartagenského protokolu o biologickej bezpečnosti k Dohovoru o biologickej diverzite . Nech sa páči, pán minister, máte slovo.